Sukladno Odluci o organizaciji i provedbi produženog boravka i cjelodnevnog odgojno obrazovnog rada u osnovnim školama Grada Rijeke 27. veljače 2025. godine (KLASA: 024-01/2501/12, URBROJ: 2170-1-01-00-25-2) Osnovna škola Zamet objavljuje

**PRIJAVE ZA UPIS U PROGRAM PRODUŽENOG BORAVKA**

**U ŠKOLSKOJ 2025./2026. GODINI**

Poštovani roditelji i skrbnici, obavještavamo Vas da će se prijave za upis učenika u program produženog boravka za šk.god.2025./2026. podnositi osobno u prostorijama produženog boravka Osnovne škole Zamet u slijedećim terminima:

16.lipnja (ponedjeljak) od 8 do 9:30 sati

od 16:30 do 18:00 sati

17.lipnja (utorak) od 8 do 9:30 sati

od 16:30 do 18:00 sati

18.lipnja (srijeda) od 8 do 9:30 sati

**24.lipnja (ponedjeljak) od 18:00 do 19:00 – OVAJ TERMIN REZERVIRAN JE ISKLJHUČIVO ZA RODITELJE BUDUĆIH PRVAŠIĆA.**

Škola će zaprimati prijave za upis u program produženog boravka za učenike od I. do IV. razreda a kapaciteti će se popunjavati na način da će Škola prilikom organizacije istog prvenstveno brinuti o učenicima 1., 2. i 3.razreda.

Ispunjenu prijavnicu (u prilogu) i svu potrebnu dokumentaciju potrebno je dostaviti dežurnim učiteljicama u terminima koji su navedeni u ovoj obavijesti.

Prednost pri upisu u produženi boravak imaju učenici s upisnog područja Škole, a

ostvaruju ga temeljem bodovanja sljedećih prioritetnih kategorija:

1. Učenik čija su oba roditelja zaposlena - 20 bodova,

2. Učenik zaposlenog samohranog roditelja ili zaposlenog roditelja s kojim dijete živi u

jednoroditeljskoj obitelji - 20 bodova,

3. Učenik iz obitelji s troje ili više djece školske dobi - 10 bodova,

4. Učenik uzet na uzdržavanje - 10 bodova,

5. Učenik čije je kućanstvo korisnik zajamčene minimalne naknade - 8 bodova,

6. Učenik čiji je roditelj hrvatski ratni vojni ili civilni invalid iz Domovinskog rata - 5 bodova.

POPIS POTREBNE DOKUMENTACIJE ZA PRIJAVU U PROGRAM PRODUŽENOG

BORAVKA:

* Prijavnica (nalazi se u prilogu)
* Izjava o članovima zajedničkog kućanstva (nalazi se u prilogu)
* Potvrda/uvjerenje o prebivalištu za učenika i oba roditelja (ne starije od 30 dana)
* Potvrda poslodavca o ostvarenom prosjeku plaće za posljednja 3 mjeseca veljača, ožujak, travanj (**ne platne liste**) ili godišnja porezna prijava za obrtnike, od oba roditelja
* Odrezak od mirovine (za roditelje/skrbnike koji su u mirovini)
* Potvrda/elektronički zapis o podacima evidentiranim u matičnoj evidenciji HZMO – **e-radna knjižica** (ne stariju od 30 dana)
* Dokaz o statusu nezaposlenog (potvrda sa HZMO o stažu ili potvrda sa Zavoda za zapošljavanje)
* Ostali dokazi kojima se dokazuje red prvenstva (ukoliko ih učenik ima)
* Prilikom upisa učenika u produženi boravak roditelj-korisnik usluge biti će dužan uplatiti školi beskamatni predujam u visini mjesečnog iznosa sudjelovanja u cijeni troška produženog boravka. Uplaćeni predujam obračunat će se sa zadnjim obračunom sudjelovanja roditelja-korisnika usluge u mjesečnoj cijeni produženog boravka prilikom ispisa učenika.
* **Roditelj-korisnik usluge koji ne podmiri u potpunosti svoje obveze prema školi do početka nove školske godine, ne može upisati dijete u program produženog boravka u novoj školskoj godini.**

Cijena produženog boravka za dio troškova rada učitelja koji utvrđuje Gradonačelnik za svaku školsku godinu bit će naknadno objavljena.

NAPOMENE:

1. Prijavnicu i Izjavu o članovima zajedničkog kućanstva možete naći u privitku ove obavijesti

2. U slučaju kada dva ili više učenika ostvaruju prednost prema istoj osnovi, pravo prvenstva ima učenik čiji je roditelj prvi podnio prijavu za upis.

3. Naplata usluge od roditelja vrši se za razdoblje 10 (deset) mjeseci koliko traje nastavna godina.

4. Prijava se ne smatra upisom djeteta u Program produženog boravka.

5. Obavijest o primljenim učenicima u program Produženog boravka biti će objavljena na mrežnoj stranici Škole.

6. Nepotpune i nepravovremene prijave neće se razmatrati.

Rijeka, 4. lipnja 2025. godine

Tajništvo Osnovne škole Zamet